Верцы цяжка паверыць ва ўсе гэтыя цуды. Аж страх некаму прызнацца і так здраднікам айчыны называюць, абкідваюць усялякімі стыгматамі. Але ж без стыгматаў і стыгматызаваных вера ў цуд не існуе. Хаця праваслаўная, у касцёл заходзіць. Часам нават на імшу, з надзеяй пачуць нешта добрае, цікавае. Цалкам там някепска. Арганісты з ксяндзом ствараюць надта добрую камітыву набожнага спявання. А можа ў гэты раз і цуд зыйдзе на Верку і стане яна, як усе астатнія, добрым, правільным чалавекам.